Presentació

=Presentació=

El projecte que vam progamar per a la tercera avaluació en 3r ESO (curs 2006-07) consistia que cada alumne buscara dos contes de la tradició popular o bé literaris, d'arreu del món. No s'inclourien els coneguts dels germans Grimm, de Charles Perrault o els d'Andersen. La recerca la realitzarien entre els familiars, consultant els seus llibres de casa o buscant en la xarxa. Les narracions no havien de ser gaire extenses. Podien ser adaptades per ells i sempre transcrites en valencià, sota la supervisió prèvia del professor que donaria el vist i plau a la tria i a la revisió del text. Més tard es col·locaria cada història en aquest wiki, acompanyada, finalment, per una gravació en MP3 on cada alumne l'hauria contada i gravada sense llegir. Cada conte havia de contenir alguna ensenyança o moralitat que l'alumnat havia d'indicar al final, a més d'afegir la procedència original del relat.

Hi ha dues finalitats en aquest projecte: la primera la formen l'exercici de selecció, revisió i transcripció d'un text amb la consegüent anàlisi del contingut i la publicació en aquest mitjà. La segona finalitat és la de l'aprenentatge memorístic i l'exercici oral de narració davant els companys de classe, amb la gravació en MP3 i possible publicació en el wiki. Amb aquest exercici posem en joc el desplegament de diverses habilitats (socials, culturals, lingüístiques...) que faciliten l'adquisició d'un llenguatge més ric i precís alhora que literari.

Aquest va ser el treball complementari de l'estudi de tres unitats del llibre de text que abordaven el conte, la novel·la i els personatges, i per tant, l'estructura, els elements, les veus del discurs, etc., de qualsevol text narratiu. Durant el present curs escolar (07-08) no abordem aquesta tipologia textual, però sí que reprenem la pràctica de la narració com a activitat de llengua. Narrar i escoltar-se per a desplegar les destreses orals i lèxiques que convé a l'alumnat de 3r. Amb aquest fi ampliem enguany aquest wiki.

Consulteu aquestes pàgines web de contes d'on podreu triar els vostres favorits:
[|Contes d'arreu del món] [|Contes interculturals i d'arreu del món] [|Contes replegats per professores del CEIP Garcia Fossas d'Igualada] [|Contes per a educar en la diferència, d'Escola Oberta] [|El món dels contes] [|Racó de contes] [|Món dels contes: Nadal, altres països, gegants i follets, animals, populars.] [|Contes i Llegendes de la Terra dels Hogol] [|En Pere i altres contes] (de Claudi Planas i Font)

Alguns blocs informen sobre els contes que es publiquen, sobre actuacions de contacontes, etc. Consulteu-los:
[|Contacontes del Café del Duende] [|Un Torrent de contes] [|Contes Solidaris] (blog de l'Associació amb el mateix nom) [|Los cuentos de la Luna]

Webs de contes gravats amb video
[|Contes i cuentos al Harlem Jazz Club].

i molts més contes que podeu trobar en la xarxa. Recordeu que deveu tenir a casa llibres d'històries i contes populars, de rondalles valencianes, etc. Utilitzeu aquest material també per a seleccionar els vostres dos contes preferits. No és necessari que siguen de la tradició popular. S'accepten també contes de procedència literària que tenen alguna mena de moralitat o ensenyança, així com històries amb finalitats terapèutiques de psicòlegs com ara Jorge Bucay o Jacques Salomé, per exemple. Fins i tot podeu fer alguna traducció de contes procedents d'altres llengües que us hagen agradat molt per alguna causa.

Toni de la Torre IES //Joanot Martorell// de València. Correu on enviar les vostres col·laboracions: delatorre.antoni@gmail.com